
EVELYN WEVER-CROES 


Prome Minister ta splica dicon WEB a nenga pa 
a tuma over RWZI na 2014 


TEMPORADA CU GABINETE EMAN TABATA 
UZA WEB MANERA GRABELTON 


E siman aki den Parlamento durante di tratamento di e tema 
RapportCarmabiyesituaciondi Rioolwaterzuiveringsinstallaties 
(RWZI), Prome Minister Evelyn Wever - Croes a ricibi diferente 
pregunta. Un di e preguntanan cu a bin di un miembro di 
Parlamento tabata encera dicon WEB no ta tuma e planta di 
purificacion di awa di riool over. 


Prome Minister a duna di conoce cu na 2014 tempo cu Gobierno 
di AVP tabata na mando, WEB a nenga pa tuma over e RWZI. 


Pa por duna un poco mas contexto na e situacion ta importante 
pa wak bek na kico tabata andando na aña 2014. 2014 tabata 
e aña di e Koninklijk Besluit (KB) di sr. Mike Eman, welga di 
hamber y hopi mas. E tempo ey e ‘hedging’ di WEB a bay 
fout a consecuencia di decision di un Minister encarga cu 
esaki. E hedge aki a costa pueblo di Aruba entre 300 pa 400 
miyon florin, y a conduci cu WEB tabata den ‘rood’. Banda di 
esaki 1 october di e aña ey, Gobierno di AVP a hisa tarifanan 
di awa y coriente cu 25%. Aumento di medidanan impone 
riba comunidad a causa cu grupo di manifestantenan a subi 
caya y polis y riot comando mester a intermedia pa motibo cu 
situacion a sali for di man. 


‘Den e scenario ey WEB a bisa cu financieramente nan no por 
carge. Cual ta compronde pasobra e ta un inversion adicional 
cu no ta un tarea di WEB. Ademas e ta un inversion adicional 
cu mester a tuma den e pio momentonan den existencia di 
WEB. E temponan cu Gabinete Eman tabata uza WEB manera 
un grabelton, Prome Minister a expresa. Pues si por a scapa e 
miyones aki por a soluciona problema di RWZI. 


Awo tin e tema di Liguified natural gas’ (LNG) pa cual 
Parlamentario a puntra si ta mihor pa inverti den RWZI enbes 


di LNG. Pa cual Prome Minister ta subraya cu e inversion den 
LNG ta pa reemplasa e Heavy Fuel Oil (HFO) cu ta wordo 
uza, pa WEB por genera e energia cu tincu genera. WEB su 
core business ta genera energia, e mester HFO pa hacie, e ta 
bay stop di uza HFO y uza LNG. Nan mester di e fluho ey pa 
genera energia esey ta su core business. 

Prome Minster a sigui splica cu si WEB lo a tuma RWZI over, e 
lo ta un actividad nobo/adicional, pues e tempo ey nan a bisa 
no. 


Concluyendo Premier Wever - Croes a bisa cu aworaki e no 
por bisa si esaki por of no por, e ta den man di Minister Arends 
cu ta esun encarga y cu ta buscando e alternativa. 

Departamento di Salud Publico: 


DANKI NA E GRADO HALTO DI 
VACUNACION ARUBA TA SUPERANDO E 
BROTE GRANDI DI OMICRON LIHE Y SIN 


Analisando e brote grandi cu Aruba a experencia di e 
variante Omicron, un variante cu a wordo categorisa como 
extremadamente contagioso. DVG por mira bek y asentua cu 
ta "debi" na e grado halto di vacunacion cu nos populacion ta 
conta cu ne, cu awe e cantidad di 'opnames' den hospital y e 
cantidad di morto aconsecuencia di COVID-19 a keda limita, 
apesar cu Aruba a pasa den e brote di COVID-19 mas grandi 
registra. 

Na e momentonan aki Aruba ta conta cu un grado di vacunacion 
dividi den e diferente categorianan como lo siguinte; 

Edad di 5-11 aňa ta vacuna pa 9% 

Edad di 12-17 aña ta vacuna pa 62% 

Edad di 18-59 afia ta vacuna pa 79% 

Edad di 60 y mas ta vacuna pa 8796 

Un total di 74.783 (8096) ciudadano cuminsando for di 12 aňa 
ya caba a tuma e responsabilidad pa cu nan salud y a vacuna 
contra COVID-19. Ainda tin un promedio alrededor di 18.990 
(20%) ciudadano y mucha cuminsando for di edad di 12 aña 
cu falta pa vacuna. 


DVG kier infatisa cu e virus SARS-CoV-2 cu ta causa COVID 
lo sigui existi pa hopi tempo mas y cada individuo lo bin den 
contacto cu e virus tempran of laat y na mas ocacion. Esaki ta 
e motibo pakico como Departamento di Salud Publico nos ta 


CONSECUENCIANAN DEVASTADOR 


sigui motiva tur persona cu ainda no a vacuna pa haci esaki 


mas pronto posibel y esnan cu no tin e BOOSTER SHOT 
ainda pa busca esaki. Door di vacuna bo no ta unicamente 
proteheha bo mes pero tambe bo ta contibui na recuperacion 
di Aruba su salud publico, su turismo, economia, enseñansa, 
su seguro di AZV y mas. Mas ciudadano vacuna nifica menos 
ciudadano interna den hospital debi na COVID, tambe ta nifica 
cu ciudadanonan ta recupera mas lihe sin complicacion y tin 
menos tristesa debi na cantidad limita di fayecidonan. 


Ta importante tambe pa informa cu hopi pais of eventonan 
Social na otro paisnan ta exigi prueba di vacunacion completo, 
DVG tin su protocol di vacunacion stipula cu ta cumpli cu ne y 
cu ta conta pa tur ciudadano igual. No laga te ora cu bo dia di 
biahe ta yegando serca pa pidi DVG haci excepcion y vacuna 
bo persona mas prome cu bo tempo stipula, pasobra esaki lo 
no por sosode. Si bo persona ta pensa di bay biaha sea pa 
trabou of placer, ta recomendabel pa vacuna tempran. 


Pa mas informacion relaciona cu localidadnan di 
vacunacion subi y like DVG su Facebook page Directie 
Volksgezondheid DVG Aruba of por yama nos call 
center 2800101 of tambe 5224200. 

MINISTER XIOMARA MADURO 


Finansa y Cultura 


Por evita critica infunda si amplia conocemento financiero 


Minister di Finansa a tuma nota cu recientemente atrobe ta 
circula informacion incorecto di finansa publico di Aruba. 
E biaha aki a trece e critica dilanti cu Gobierno a tuma 196 
hende den servicio den temporada di Covid siendo cu ta corta 
den salario di e empleado publico. E informacion aki NO TA 
CORECTO. Cifra di Departamento di Recurso Humano cu ta 
wordo publica den e "Uitvoeringsrapportages" URK di e añanan 
2019, 2020 y 2021, ta mustra un bahada di 193 persona den 
servicio di Gobierno durante e pandemia. 


Den e grafico adhunto por mira cu e cantidad di personal den 
servicio di Gobierno desde aña 2018 a bin ta bahando y den 
e añanan di pandemia 2020 y 2021 e cantidad di personal a 


baha cu 193 fte, 114 fte di 2019 pa 2020, y 79 fte di 2020 pa 
2021. En total Gobierno tabata tin den aña 2019 un total di 
4743 empleado den servicio publico, den aña 2020 e cifra aki 
a baha na 4629 empleado y na 2021 te cu kwartaal 3 a baha 
bay na 4550 empleado. 


E bahada den cantidad di empleado publico ta refleha tambe 
den e gastonan di personal cu ta bahando y ta kedando bou 
di e plafond di e gastonan di personal acorda cu Hulanda 
na november 2018. Na aña 2019 promer cu e pandemia, e 
gastonan di personal tabata 475 miyon florin, den aña 2020 
esaki a baha na 428 miyon y den aña 2021 te cu e tercer 
kwartaal e gastonan di personal a baha te cu 317 miyon florin. 
Mester remarca cu e bahada den e añanan di pandemia tambe 
a wordo influencia pa e efecto di e recorte di 12,6% necesario 
pa por cumpli cu e condicion di Hulanda pa baha gasto di 
personal pa por haya sosten di likidez den forma di fianza. E 
informacion aki ta publico, ta wordo publica tur kwartaal den 
URK y ta disponibel riba www.gobierno.aw. 


Minister Maduro ta lamenta cu critica ta wordo lansa cu ta crea 
polemica innecesario den comunidad. Por evita hopi critica 
infunda si esnan cu ta critica haciendo uzo di cifranan di finansa 
publico, tuma tempo y amplia nan conocemento financiero. 
Gobierno na varios ocasion, por ehempel, a extende un 
invitacion na e sindicatonan pa nan forma parti di un comision 
financiero pa asina nan por ricibi informacion financiero mas 
detaya y haya e splicacion necesario pa e dudanan cu nan por 
tin. Lamentablemente te ainda sindicatonan no a haci uzo di e 
oportunidad aki. 


Pern 

Continuacion TIN UN BAHADA DI 193 PERSONA DEN SERVICIO DI GOBIERNO.... 

MINISTER DANGUI ODUBER 


Turismo y Salubridad Publico 


E tecnologia y trend di Podcasting ta 
uno sumamente popular na diferente 
pais. Den comunidad mericano por 
ehempel 75% di adulto ta hasi uzo di 
esaki, es mas cada 5 di 10 ta scucha 
podcast cu frecuencia. Un podcast por 
wordo scucha na diferente plataforma 
manera Facebook, YouTube y Spotify, 
Apple Podcast y Google Podcast. Cada | 
Podcast tin nan mesun tema y largura pa 
asina comparti informacion den manera 
innovativo, creativo y cu posibilidad di 
comparti facilmente ful rond mundo. 


Ministerio di Turismo y Salud Publico 
ta orguyoso di anuncia un colaboracion 
entre Ministerio, HAVA y Departamento di 
Salud Publico den forma di nan podcast 
“Chasing Health". 


"Chasing Health" ta un iniciativa cu e 
meta pa keda informa y duna sosten VA 
na e comunidad di Aruba pa nan tin e 

oportunidad di tin un miho salud posibel. DC 
"Chasing Health" a wordo crea pa yuda Nava 
canalisa informacion tocante salud a 
base di un tema actual of uno cu no ta 
facil pa papia over di dje. Bou guia di host Dahariana Evertsz 
como seccion di Promocion di Salud na Departamento di 
Salud Publico, cada invitadonan den e podcast ta expertonan 
cu ta traha den e mundo di cuido y salud pa sinta na mesa 
pa comparti informacion, educa y guia abo como pashent of 
cliente di servicionan di cuido pa por tuma e miho desicion pa 
sigui busca bo salud. 

Nos ta invita ful pueblo di Aruba como oyente pa sintonisa na 
e podcast "Chasing Health" cu ta tuma lugar tur diahuebs pa 
5pm di atardi. 


> 


SEG 10 |i 

DAHARIANA EVERTSZ 


. EDWIN JACOBS 
INTERIM DIRECTEUR AZV 
u GUEST. 

Ministerio di Turamo y Solud Publice 

Minister Dangui Oduber: 
DANKI NA INVERSIONNAN HACI 


DEN CUIDO MEDICO TURISMO MEDICO 
TA UN HECHO 


Diahuebs a tuma lugar e reunion di “Landsverordening 
instelling ministeries” (LIM) 2022 den Parlamento di Aruba. Aki 
Minister di Turismo y Salud Publico Sr. Dangui Oduber tabata 
tey presente pa contesta e preguntanan cu ta wordo dirigi 
na su persona. Locual a cay di sorpresa tabata na momento 
cu Parlamentario Dowers a bisa cu e Minister Oduber no a 
haci nada pa turismo medico aki na Aruba. Minister Dangui 
Oduber na su turno di contestacion desembarata e ponencia di 
Parlamentario Dowers mustrando ariba e hecho cu na ImSan 
a duna tratamento na 300 pashent den regio. 


Manera ta conoci ImSan a conoce un inversion grandi di 60 
miyon florin durante e periodo di gobernacion di Gabinete 
Wever Croes 1. Minister Oduber a brinda tur cooperacion 
necesario pa haci e inversionan cu tawata tin mester pa por 
finalisa e proyecto di radioterapia y tambe percura pa Imsan 
haya 22 cama cu por wordo usa pa shortstay hospital. Danki 
na e inversionnan aki a haci posibel pa por a realisa locual ta 
e turismo medico cu nos tin awendia. A duna tratamento na 
mas di 300 pashent internacional cu a haci uzo di ImSan pa 
Operation di Wowo, Bestraaling y Dialyse. 


Loke ta hopi importante tambe pa den e periodo di gobernacion 
aki wordo cristaliza ta e JCI “accreditation” pa Imsan. Tur e 


afianan cu a transcuri Imsan ta trahando hopi duro pa logra 
esaki y pa e periodo aki e lo ser logra. E JCI accreditation aki 
lo habri posibilidadnan pa Imsan por sigui crece. 


Minister Dangui Oduber ta lamenta e ponencia haci pa 
Parlamentario Dowers caminda e ta purba bruha tera den 
Parlamento bisando cu nada a wordo haci den e turismo 
medico. 


SINTONISA 


CONFERENCIA DI PRENSA 
DI GOBIERNO DI ARUBA 


Gabinete Wever-Croes 

ROCCO TJON 


ARUBA PRESENTE VIRTUALMENTE 
DURANTE SESION DI COMITE DI DERECHO 


t MA. 
Riba 1 y 2 di februari ultimo, durante un sesion di e Comite di 
Nacionnan Unidi Derecho di Mucha na Geneve, Reino Hulandes 
a wordo evalua riba e tereno di Derecho di Mucha. E sesion aki 
tawata basa riba un raport di Reino entrega na Nacionnan Uni 
na 2020. E parti den e raport aki tawata un trabou colectivo di 
tur departamento miembro di Comision Derecho di Mucha bou 
guia di sefiora Olivia Croes di Departamento di Relacionan 
Exterior. Na su turno e Comite di experto di Nacionnan Uni ta 
supervisa e cumplimento cu e Tratado di Derecho di Mucha. 


Un delegacion di Aruba tawata presente virtualmente na 
e reunion, asina formando parti di e delegacion di Reino 
Hulandes. E delegacion di Aruba a wordo encabesa pa Minister 
di Husticia y Asuntonan Social, Sr. Rocco Tjon y tawata consisti 
ademas di Sra. Irina Croes di Ministerio di Husticia y Asuntonan 
Social como tambe algun miembronan di comision Derecho di 


DI MUCHA DI NACIONNAN UNI NA GENEVE 


Mucha, Sra. Sacha Geerman di Departamento di Asuntonan 
Social, e departamento encarga pa presidi Comison Nacional 
Derecho di Mucha, Sra. Swinda Dumfries di Departamento di 
Salud Publico, Sra. Janneke Steinmann di Bureau Sostenemi 
y sra. Aisca Berkemeyer di Directie Voogdijraad. 


Den su introduccion, Minister Tjon a informa por escrito riba e 
avancenan cu Aruba a haci, entre otro apertura di dos instituto 
residencial cu lo brinda cuido na mucha entre 6 cu 24 aña 
cu un inhabilidad intelectual y desaroyo y e otro tawata dirigi 
riba e populacion 6 afia bay ariba cu tin diferente inhabilidad. 
E Mandatario a accentua tambe cu mas cu 300 profesional a 
haya entrenamento den aplicacion di e metodo di "Signs of 
Safety" cu den combinacion cu e introduccion di Ley Codigo 
di Proteccion na april 2021 lo ekipa profesionalnan pa anda cu 
casonan di maltrato di mucha y traha riba nan siguridad. 

Continuacion ARUBA PRESENTE VIRTUALMENTE DURANTE SESION.... 


Asina tambe por a informa e Comite cu na juli 2020 a haci 
apertura di Centro Hoben y Famia cu ta ofrece sosten 
centralisa y ayudo trempan na mayornan y stimula desaroyo 
sano di hoben. Otro puntonan importante cu a comparti ta e 
revision di e ley cu ta regula e calidad di centro di cuido na 
Aruba y cu a inicia caba cu nan programa pa certifica lidernan 
den e centro pa asina por cumpli cu e exigencianan di calidad. 
Trabounan pa loke ta reenforsa maneho y capacidad di 
“Jeugdgezondheidszorg” na Departamento di Salud Publico 
y introduccion di un sistema di automatisa pa monitorea e 
desaroyo y bienestar di tur mucha cu ta biba na Aruba. 


Banda di e introduccion por escrito Minister Tjon a contesta 
algun pregunta cu ta regarda e situacion di derecho di mucha 
na Aruba. E Comite tawata tin pregunta riba e cumplimento den 
ley y maneho pa cu e diferente articulonan ancra den e tratado. 
Asina por menciona cu Aruba a ricibi entre otro pregunta 
riba reconciliacion di muchanan migrante cu nan mayornan, 
especialmente procedente di Venezuela, tambe den ki grado 
tin un maneho cu ta garantisa di inclusion di e muchanan cu 
disabilidad cu ta residencia den e dos facilidadnan cu recien 
a habri. Tawata tin interes di e Comite tambe pa tende kico 
ta e accionnan cu tin pa combati obesidad bou di mucha y ki 
impacto e Centro Hoben y Famia tin te awo. 


Ta bon pa menciona cu e sesion tawata reparti den dos dia, 
dos ora cada uno y pa motibo di e pandemia a tuma lugar di 
forma virtual. Awor gobierno di Aruba ta keda en espera di e 
recomendacionnan cu lo ricibi pronto pa sigui traha na mehora 
e condicionnan di tur mucha aki na Aruba. E Comision Derecho 


di Mucha na Aruba lo sigui traha pa promove e implementación 
di e Tratado. Tur e raportanan entrega na Nacionnan Uni y e 
consehonan ricibi den pasado ta publico y accesibel riba 
www.derechodimucha.org 


[SLA (») 

Flexibilisacion di Medidanan 


Pandemia Covid-19 entrante februari 4, 2022 


Ora di cera pa HORECA 1:00 AM y pa sector CASINO 2:00 AM 


©! HORECA 


e Maximo 10 persona na mesa den 
restaurant, paden y pafo. 

© Bar y Rumshopnan maximo 10 mesa y 4 
persona na mesa, paden y pafo. 

© Ora di cera ta 1:00 a.m. y Časino 2:00 
a.m. 


PN TAPABOCA 


Uzo di tapaboca ta keda obligatorio, den 
tur establecimento, incluyendo gym y 
school. 


= CUERENTENA 
n 


e Es cu ta vacuna cu e “Serie Basico” no 
mester bay den cuarentena mas. Cu 
Serie Basico ta referi na ciudadano 
entre 12 cu 17 ana cu a ricibi 2 dosis di 
vacuna di Pfizer y pa ciudadanonan di 
18 aña of mas cu a ricibi 3 dosis di 
vacuna Pfizer. Pa esnan cu a vacuna cu 
Johnson & Johnson esaki nifica 2 
vacuna di J&J of tambe por 1 vacuna di 
J&J y 1 Pfizer. 

* Esnan cu tampoco mester bay den 
cuarentena ta esnan cu a caba di 
recupera di un infeccion cu COVID no 
mas cu 4 siman atras y tin un 'Recovery 
Letter di esaki. 


* Banda completo por toka. 
* Ta permiti pista di baile y bailamento. 


DEPORTE 
252 


* Un maximo di 300 publico paden y den 
aire liber maximo 500 publico por ta 
presente. 


* Tur medida di hygiene y distanciamento 
social ta keda na vigor y lo tin control di 
Taskforce. 


© Den caso di inclumplimento lo por para e 
actividad. 


TÍ GEBIEDSVERBOD 


A keda elimina. 


b 4 COMERCIO 


o o 


* Comercio ta bek na 100% capacidad 
(cinema, tienda, supermercado, misa). 


e Entiero ta bek na 100% capacidad. 


EN ESTABLECIMENTO 
NOCTURNO 


* Ta permiti un maximo di 300 persona 
paden y 500 pafo (si espacio ta 
permiti). 

© Banda completo por toka. 


* Ta permiti pista di baile y bailamento. 


EN GENERAL 


Pasaheronan cu ta biaha pa Aruba mester 

presenta un di e sigiente documentonan 

prome cu biaha: 

e Un PCR test negativo no mas bieu cu 3 
um prome cu biaha. 


* Un Antigen test negativo no mas bieu 
cu 1 dia prome cu biaha. 
f 


e Un certificado di vacuna cu ta inclui un 
boostershot, di cual e boostershot 
mester a wordo tuma por lo menos 7 dia 

rm cu biaha. 


* Un PCR test positivo cu ta por lo menos 
10 dia hieu, pero no mas hieu cu 12 
siman. 


© Pasaheronan entre e edad di 12 y 17 
aña por presenta un certificado di 
vacuna cu ta prueba cu nan a ricibi 2 
prik (primary series). E ultimo prik 
mester a wordo tuma por lo menos 14 
dia prome cu biaha. 


Nota: 
Solamente residente di Aruba por opta pa 
hasi un PCR test na yegada di airport, en 
bes di presenta un test/vacuna prome cu 
biaha. 


o foo) " 
V) m VERBOD / AGLOMERACIÓN 


A keda elimina. 


EJ BISHITA, FIESTA Y 


SY ENCUENTRO SOCIAL 


Bishita na cas, fiesta y encuentro social na 
cas of otro caminda ta permiti, cu un 
maximo di 300 persona paden y 500 
persona pafo. 


© 
(a 


Mester sigui mantene y cumpli cu e reglanan di Distancia y Hygiena na tur momento. 

Departamento di Salud Publico: 


UPDATE 3 DI FEBRUARI 2022 


Segun resumen di awe 55 persona a recupera y un total di 
54 caso nobo di COVID-19 a keda registra di cual 11 ta no- 
residente. E cifranan aki ta representa un 'Positivity rate" bou 
di nos residentenan di 39%. E cantidad di casonan activo di 
COVID-19 pa awe ta 257 y cantidad di fayecidonan relaciona 
cu COVID-19 a aumenta na 194 forsa na famia di e fayecido. 
Datos ta ilustra casonan nobo di COVID cu un averahe semanal 


di 67 caso pa dia y un averahe di “Positivity rate" semanal di 
43% pa dia. 


Actualmente na Aruba tin 23 persona interna cu of debi na 
COVID di cual den ICU tin 3 persona y riba piso general tin 20. 
Na Colombia tin actualmente 6 persona den ICU y ninguno (0) 
riba piso general. 


RESIDENTE NO-RESIDENTE 


Casonan Nobo 


T 


Recupera 


Positivo 


Vacuna 


Hospitalisa 
AUA 


ICU 


VACUNA 
J 


Drumi suficiente y determina bo orario! 


Cuida bo oranan di soño. Drumi bon ta beneficioso pa bo salud. 
Purba tin un orario regular pa drumi anochi y lanta mainta. 
Muchanan mester drumi entre 10 pa 14 ora pa asina mehora e 
caracter, e memoria, e creatividad y regula nan organismo posi- 
tivamente. Un adulto mester drumi minimo 7 ora pa anochi, pa 
asina su sistema completo por traha optimal. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 


virus aki na nos isla! i 
Ami SI 


Laba man 
frecuentemente 


Mantene 1.5M 
minimo di distancia 


Uza tapa boca 
paden di tur luga 


@ 

